S Frankoprovenzalisch odder Arpitanisch (Eigebezeichnige: patouès, francoprovençâl, arpitan, arpetan) isch e galloromanischi Sproch, wu z Frankriich, Italie un in de Schwiz gschwätzt wird. Es wiist Gmeinsamkeite mit em Französische un em Okzitanische uff. De Usdruck "Frankoprovenzalisch" goht uff de italiänisch Linguist Graziadio Isaia Ascoli zruck. Bsunders z Frankriich isch s Frankoprovenzalisch lang abglähnt wore un isch sällewäg au schnäll am Verschwinde. Ähnlig isch es in de Schwiz, wu mer's in erschter Linie no in de Region Greyerz (Gruyère) un in de abglägene Deil vum Kanton Wallis findet, wu's vor allem Lüt ab 60 im Alldag bruuche. E größere Aadeil Chinder, wu's vu ihrer Familie no lehre, findet sich numme z Évolène im Wallis. (…dr ganz Artikel lesa)